[{"text_idx": "#000001", "text": "REPLIIK: teerullipoliitika digiajastul enam ei to\u0308o\u0308ta"}, {"text_idx": "#000002", "text": "\u201cLaine, oled sa seal, anna endast ma\u0308rku, Mati, me ei na\u0308e sind. Tee midagi, et teaksime, et kuuled meid! Kas sa saad ha\u0308a\u0308letada\u201d... \u2013 see naljapilt, mis vo\u0303rdleb veebikoosolekuid vaimude va\u0308lja ajamisega, on viimastel aastatel netiavarustes pa\u0308ris levinud. Paraku tuleb ette sarnaseid tehnilisi viperusi ka olulisi otsuseid vajavaid (veebi)koosolekutel. No\u0303nda la\u0308ks ka eile o\u0303htusel Elva Vallavolikogu koosolekul."}, {"text_idx": "#000005", "text": "Protestiks lahkus enamus saalis viibinud volikogu liikmeid istungilt, po\u0303hjendusega, et ha\u0308a\u0308lte tagantja\u0308rele u\u0308hekaupa otsimine pole pikaajalise strateegia vastu vo\u0303tmiseks korrektne ei juriidiliselt ega sisuliselt."}, {"text_idx": "#000006", "text": "Volikogu esimees otsustas istungit ja\u0308tkata, kuna saalis viibis 8 volinikku ning veebi teel veel mo\u0303ned. Lisaks aitasid vajalikku kvoorumit (juriidiliselt ku\u0308sitavalt) ta\u0308ita mo\u0303nede lahkunud volinike sisselogituks ja\u0308a\u0308nud arvutid. Seega oli juriidiliselt justkui ko\u0303ik korrektne. Ehkki mo\u0303ned volinikud u\u0308tlesid, et ha\u0308a\u0308li pole, otsustasid teised ja\u0308llegi, et piisab, et edasi minna. No\u0303nda viidi volikogu istung lo\u0303puni olukorras, kus koosseisu ha\u0308a\u0308lteenamust enam u\u0308helegi pa\u0308evakorrapunktile ei saadud."}, {"text_idx": "#000007", "text": "Lahkunud volinike sisselogitud arvutid ta\u0308itmas kvoorumit"}, {"text_idx": "#000008", "text": "Ehk on see kvoorumino\u0303ue sedasi juriidiliselt ta\u0308idetud (miinimum 15 volinikku) ehk mitte, see polegi oluline. Oluline on see, et olemegi paratamatult ajastus, kus peame kaugto\u0308o\u0308vormi arvestama, ning selle lastehaigused la\u0308bi po\u0303dema. Eilne Elva Vallavolikogu istung na\u0308itas hoopis, et selles uues reaalsuses ei toimi vanakooli napi ha\u0308a\u0308lteenamusega nn teerullipoliitika. See ei ole ei siiras, ega veenev ning on juriidiliselt va\u0308ga ku\u0308sitav!"}, {"text_idx": "#000009", "text": "Probleem ei ole mu arvates digimaailmas, vo\u0303i selle lastehaigustes, need praagid tuleb paratamatult la\u0308bi po\u0303deda. Vallavalitsus peaks algusest peale hoopis pu\u0308u\u0308dlema rohkem volikogu enamuse heakskiidule, to\u0303mmates koomale kulusid, et sa\u0308iliks elementaarne investeerimisvo\u0303imekus. Panustada kehvale (ilma ujulata plaani) heakskiidu saamiseks vaid loetud u\u0308linapile ha\u0308a\u0308lteenamusele, on nad siis kvoorumi vo\u0303i ha\u0308a\u0308letustulemuse mo\u0303ttes vaimud, vo\u0303i lihtsalt passiivsed osalejad, on nii eelmise sajandi teerullipoliitika.Fred Koppel"}, {"text_idx": "#000012", "text": "Kokkuvo\u0303te volikogu Arengu- ja planeeringukomisjoni to\u0308o\u0308st"}, {"text_idx": "#000022", "text": "Sul on vo\u0303imalus ise meiega koos lehte teha \u2013 pane oma mo\u0303tted, arvamused ja probleemikirjeldused paberile, siis meilile ja saada: info@elvaelu.ee"}]